Α4-0223/96

Ψήφισμα σχετικά με τον σεβασμό των ανθρωπίνων δικαιωμάτων στην Ευρωπαϊκή Ένωση (1994)

Το Ευρωπαϊκό Κοινοβούλιο,

- έχοντας υπόψη την Οικουμενική Διακήρυξη των Δικαιωμάτων του Ανθρώπου,

- έχοντας υπόψη τα Σύμφωνα των Ηνωμένων Εθνών για τα Ατομικά και Πολιτικά Δικαιώματα και για τα Οικονομικά, Κοινωνικά και Μορφωτικά Δικαιώματα, της 19ης Δεκεμβρίου 1966 καθώς και τα σχετικά πρωτόκολλα,

- έχοντας υπόψη τη Σύμβαση της Γενεύης του 1951 και το πρωτόκολλό της του 1967, καθώς και τις συστάσεις της Υπάτης Αρμοστείας των Ηνωμένων Εθνών για τους Πρόσφυγες,

- έχοντας υπόψη τη Σύμβαση των Ηνωμένων Εθνών για την εξάλειψη κάθε μορφής φυλετικών διακρίσεων και κάθε μορφής διακρίσεων σε βάρος των γυναικών,

- έχοντας υπόψη τη Σύμβαση των Ηνωμένων Εθνών για τα ανθρώπινα δικαιώματα που εγκρίθηκε στη Νέα Υόρκη, το 1989,

- έχοντας υπόψη την Ευρωπαϊκή Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών, καθώς και τα συνημμένα πρωτόκολλα,

- έχοντας υπόψη την ανακοίνωση της Επιτροπής της 19ης Νοεμβρίου 1990 σχετικά με την προσχώρηση της Κοινότητας στην Ευρωπαϊκή Σύμβαση προστασίας των ανθρωπίνων δικαιωμάτων και θεμελιωδών ελευθεριών και το ψήφισμά του της 18ης Ιανουαρίου 1994 για το ίδιο θέμα ((ΕΕ C 44 της 14.02.1994, σελ. 32)),

- έχοντας υπόψη την Ευρωπαϊκή Κοινωνική Χάρτα που ενεκρίθη στο Τορίνο το 1961, και το συμπληρωματικό της Πρωτόκολλο που ενεκρίθη στο Στρασβούργο το 1988,

- έχοντας υπόψη την τελική διακήρυξη και το πρόγραμμα δράσης που εγκρίθηκαν στο Πεκίνο κατά την Τέταρτη Παγκόσμια Διάσκεψη για τη Γυναίκα,

- έχοντας υπόψη το ψήφισμά του της 12ης Απριλίου 1989, με το οποίο εγκρίνεται η Διακήρυξη των Θεμελιωδών Δικαιωμάτων και Ελευθεριών ((ΕΕ C 120, της 16.05.1989, σελ. 51)),

- έχοντας υπόψη τις αρχές του Διεθνούς και του Ευρωπαϊκού Δικαίου τις σχετικές με τα δικαιώματα του ανθρώπου,

- έχοντας υπόψη τις Συνθήκες για την ίδρυση της Ευρωπαϊκής Κοινότητας,

- έχοντας υπόψη τη Συνθήκη για την Ευρωπαϊκή Ένωση, και ειδικότερα τα άρθρα ΣΤ.2 και Κ.2 της συνθήκης αυτής,

- έχοντας υπόψη το ψήφισμά του της 9ης Ιουλίου 1991 σχετικά με τα δικαιώματα του ανθρώπου ((ΕΕ C 240 της 16.09.1991, σελ. 45)),

- έχοντας υπόψη τη Διακήρυξη της Βιέννης του Συμβουλίου της Ευρώπης της 9ης Οκτωβρίου 1993,

- έχοντας υπόψη την Ευρωπαϊκή Σύμβαση για την πρόληψη των βασανιστηρίων και των απάνθρωπων ή εξευτελιστικών συμπεριφορών που ενεκρίθη στο Στρασβούργο το 1987,

- έχοντας υπόψη τη νομολογία του Ευρωπαϊκού Δικαστηρίου Ανθρωπίνων Δικαιωμάτων,

- έχοντας υπόψη το ψήφισμά του της 12ης Μαρτίου 1992 σχετικά με τη θανατική ποινή ((ΕΕ C 94 της 13.04.1992, σελ. 277)),

- έχοντας υπόψη τις προτάσεις ψηφίσματος που κατέθεσαν:

α) η κ. Crawley και άλλοι σχετικά με τους Τέσσερεις του Bridgewater (Β4- 0440/94)[semigr ]

β) ο κ. Παπαγιαννάκης σχετικά με τους αντιρρησίες συνείδησης στην Ελλάδα (Β4-0362/95)[semigr ]

γ) ο κ. Bertens και άλλοι σχετικά με το δικαίωμα του συνεταιρίζεσθαι για τους κληρωτούς και τους μόνιμους στρατιωτικούς (Β4-0135/95),

- έχοντας υπόψη τις αναφορές:

α) αριθ. 605/93 του κ. Fred Higgs (Bρετανού), εκ μέρους της Ευρωπαϊκής Ομοσπονδίας Συνδικάτων Γενικής Χημείας (EFCGU), σχετικά με την υποτιθέμενη παραβίαση από μέρους της πετρελαϊκής εταιρίας SHELL του δικαιώματος του συνεταιρίζεσθαι,

β) αριθ. 20/94 της κ. Stιphanie Vallin (Γαλλίδας), σχετικά με προβλήματα όσον αφορά την οικογενειακή κατάσταση,

γ) αριθ. 21/94 του κ. Raymond Liιnard, εξ ονόματος της Διεθνούς Ενώσεως για την υπεράσπιση της θρησκευτικής ελευθερίας (Βέλγιο), φέρουσα 1260 υπογραφές, σχετικά με τη μνεία του θρησκεύματος στις ελληνικές ταυτότητες,

δ) αριθ. 142/94 του κ. Josι Antonio Goyena Lusarreta (Iσπανού), εξ ονόματος της «Ένωσης των Συγγενών Αντιρρησιών Συνειδήσεως και Ανυπότακτων της Navarra», σχετικά με τους αντιρρησίες συνειδήσεως,

ε) αριθ. 255/94 του κ. Thomas Doheny (Βρετανού), σχετικά με διάταγμα που του απαγορεύει τη διαμονή στη Βόρεια Ιρλανδία,

στ) αριθ. 376/94 του κ. Cecil Howard (Βρετανού), η οποία φέρει 74 ακόμη υπογραφές, σχετικά με δήλωση των Βρετανών εργατικών βουλευτών στο Ευρωπαϊκό Κοινοβούλιο κατά του ρατσισμού,

ζ) αριθ. 644/94 του κ. Brian Griffiths (Bρετανού), σχετικά με τις συνθήκες κράτησης στις βρετανικές φυλακές,

η) αριθ. 784/94 του κ. J.M. Cox (Bρετανού), σχετικά με τη φυλάκιση Μάρτυρα του Ιεχωβά, αντιρρησία συνείδησης, στην Ελλάδα,

θ) αριθ. 1029/94 του κ. Θανάση Ρέππα (Έλληνα), σχετικά με τη φυλάκιση Ελλήνων Μαρτύρων του Ιεχωβά, αντιρρησιών συνείδησης,

ι) αριθ. L-29/94 του κ. Romain Ongwal (Ζαϊρινού), σχετικά με την παραβίαση των ανθρωπίνων δικαιωμάτων στο Βέλγιο,

ια) αριθ. 57/95 της κ. Maria Assunta Turcatti (Ιταλίδας), η οποία φέρει 17 ακόμη υπογραφές, σχετικά με την ομοφυλοφιλία,

ιβ) αριθ. 207/95 του κ. Frank Schuman και του κ. Jens Carl (Γερμανών), σχετικά με το δικαίωμα των ομοφυλοφίλων να συνάπτουν γάμο στη Γερμανία,

ιγ) αριθ. 221/95 της κ. Elena Criado de Leon (Ισπανίδας), εξ ονόματος της «Comitι reinvidicativo y cultural de Lesbianas» (Πολιτιστική Επιτροπή Διεκδικήσεων των Δικαιωμάτων Λεσβιών) (CRECUL), σχετικά με τα δικαιώματα των ομοφυλοφίλων (και των δύο φύλων) στην Ευρωπαϊκή Κοινότητα,

ιδ) του κ. Vladimir Guadagno (Ιταλού), εξ ονόματος της «Azione omosessuale» (Εθνική Ομοσπονδία Ενώσεων Ομοφυλοφίλων και Λεσβιών), σχετικά με την παρέμβαση του ΕΚ ενώπιον των ιταλικών αρχών με αφορμή την απόφαση του Δήμου της Βερόνα της 14.7.1995,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τις γνωμοδοτήσεις της Επιτροπής Πολιτισμού, Νεότητας, Παιδείας και Μέσων Ενημέρωσης και της Επιτροπής Νομικών Θεμάτων και Δικαιωμάτων των Πολιτών (Α4-0223/96),

Α. επισημαίνοντας ότι, σύμφωνα με το άρθρο ΣΤ, παράγραφος 2 της ΣΕΕ, τα ανθρώπινα δικαιώματα, όπως αυτά κατοχυρώνονται με διεθνείς συμβάσεις που έχουν κυρωθεί από τα κράτη μέλη, ιδίως δε από την Ευρωπαϊκή Σύμβαση για την Προστασία των Ανθρωπίνων Δικαιωμάτων και των Θεμελιωδών Ελευθεριών και από τις κοινές συνταγματικές παραδόσεις των κρατών μελών συνιστούν θεμελιώδη αρχή που πρέπει να τηρείται πλήρως στην Ευρωπαϊκή Ένωση,

Β. λαμβάνοντας υπόψη ότι η Ευρωπαϊκή Σύμβαση έχει κυρωθεί από όλα τα κράτη μέλη και ότι η Συνθήκη για την Ένωση επιτάσσει, στα άρθρα ΣΤ.2 και Κ.2, ότι η Ένωση σέβεται τα θεμελιώδη δικαιώματα όπως αυτά κατοχυρώνονται στη σύμβαση αυτή, όπως και τα θεμελιώδη δικαιώματα που προστατεύονται από τις κοινές συνταγματικές παραδόσεις των κρατών μελών,

Γ. λαμβάνοντας υπόψη ότι για όποιον ευρίσκεται στο έδαφος της Ευρωπαϊκής Ένωσης η νομική προστασία των ανθρωπίνων δικαιωμάτων πρέπει να διασφαλίζεται από τα κράτη μέλη, υπό τον έλεγχο της Επιτροπής και του Δικαστηρίου Ανθρωπίνων Δικαιωμάτων του Στρασβούργου, και τούτο ανεξαρτήτως φυλής, φύλου, εθνικότητας, καταγωγής, γλώσσας, θρησκείας, πολιτισμού, πίστης, πεποιθήσεων[semigr ]

Δ. επισημαίνοντας ότι οι έννομες τάξεις των κρατών μελών της Ένωσης καθορίζουν σύστημα εγγυήσεων σε ό,τι αφορά την προστασία των ανθρωπίνων δικαιωμάτων, μέσω ενός θεσμικού πλαισίου που βασίζεται στο δημοκρατικό και πλουραλιστικό πολιτικό σύστημα, την ουσιαστική λειτουργία των κοινοβουλευτικών θεσμών και την ανεξαρτησία της Δικαιοσύνης,

Ε. διαπιστώνοντας ωστόσο με ανησυχία ότι παραβιάσεις των ανθρωπίνων δικαιωμάτων, οφειλόμενες σε πράξεις ή παραλείψεις, σημειώθηκαν σε διάφορα κράτη μέλη της Ένωσης το 1994, και τονίζοντας ότι τα κράτη μέλη της Ευρωπαϊκής Ένωσης οφείλουν να λάβουν όλα τα αναγκαία μέτρα ούτως ώστε να αποφευχθούν παρόμοιες παραβιάσεις στο μέλλον,

ΣΤ. αναγνωρίζοντας τη σημασία του έργου του Συμβουλίου της Ευρώπης και διαφόρων μη κυβερνητικών οργανώσεων για την προστασία των ανθρωπίνων δικαιωμάτων στην Ευρωπαϊκή Ένωση,

Ζ. υπενθυμίζοντας, όπως επισημαίνει και ο ΟΗΕ από το 1993 σε κάθε Παγκόσμια Διάσκεψη, ότι θεμελιώδη δικαιώματα των γυναικών και των κοριτσιών αποτελούν αναπαλλοτρίωτο, πλήρες και αναπόσπαστο μέρος των ανθρωπίνων δικαιωμάτων,

Η. λαμβάνοντας υπόψη ότι το εμπόριο ανθρώπων προς εκμετάλλευση αυξάνεται συνεχώς στην Ένωση και ότι αποτελεί έγκλημα κατά των ανθρωπίνων δικαιωμάτων, αντιβαίνει δε στην έννοια του σεβασμού της αξιοπρέπειας της ανθρώπινης ύπαρξης,

Θ. θεωρώντας ότι η προστασία των ανθρωπίνων δικαιωμάτων αποτελεί μόνιμο καθήκον που απαιτεί διαρκή επαγρύπνηση, και ότι το Ευρωπαϊκό Κοινοβούλιο έχει να διαδραματίσει ενεργό ρόλο στον τομέα αυτό,

Ι. έχοντας υπόψη ότι κάθε δημόσια αρχή οφείλει να ασκεί την εξουσία της λαμβάνοντας υπόψη την επιταγή αυτή, που συνιστά ταυτόχρονα υποχρέωση ανάληψης και υποχρέωση αποφυγής δράσεως και ότι οι κοινοβουλευτικές συνελεύσεις οφείλουν να ασκούν διαρκή επαγρύπνηση,

ΙΑ. λαμβάνοντας υπόψη τη διακηρυγμένη δέσμευση της Ευρωπαϊκής Ένωσης όσον αφορά την ισότητα δικαιωμάτων ανδρών και γυναικών,

ΙΒ. υπενθυμίζοντας στα κράτη μέλη τις διεθνείς τους υποχρεώσεις στο θέμα της καταστολής των εγκλημάτων κατά της ανθρωπότητας,

ΙΓ. υπενθυμίζοντας την έκθεση της Επιτροπής Δημοσίων Ελευθεριών και Εσωτερικών Υποθέσεων σχετικά με έναν κοινωνικό χάρτη για τους φυλακισμένους (Α4- 0493/93)

ΙΔ. ανησυχώντας για τις συνθήκες κράτησης που επικρατούν σε ορισμένα κράτη μέλη, λόγω κυρίως του χρόνιου υπερπληθυσμού των φυλακών, και συμμεριζόμενο την άποψη της Επιτροπής του Συμβουλίου της Ευρώπης για την πρόληψη των βασανιστηρίων, ότι δηλαδή οι συνθήκες αυτές ισοδυναμούν με απάνθρωπη ή ταπεινωτική ποινή ή μεταχείριση,

ΙΕ. καταδικάζοντας την πρακτική ορισμένων κρατών μελών που επιτρέπουν την είσοδο υπηκόων τρίτων χωρών στο έδαφός τους ως «υπηρετών» των πολιτών τους, ή πλουσίων πολιτών από άλλες χώρες που διαμένουν νομίμως στη χώρα, κατά παράβαση των ρυθμίσεων για τη μετανάστευση και χωρίς να τους παρέχουν κατάλληλο νομικό καθεστώς και προστασία[semigr ]

I. ΑΝΘΡΩΠΙΝΑ ΔΙΚΑΙΩΜΑΤΑ ΠΟΥ ΠΕΡΙΛΑΜΒΑΝΟΝΤΑΙ ΣΤΗΝ ΕΥΡΩΠΑΙΚΗ ΣΥΜΒΑΣΗ ΤΗΣ ΡΩΜΗΣ ΤΟΥ 1950 ΓΙΑ ΤΗΝ ΠΡΟΣΤΑΣΙΑ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ ΚΑΙ ΤΩΝ ΘΕΜΕΛΙΩΔΩΝ ΕΛΕΥΘΕΡΙΩΝ

1. τονίζει εκ νέου ότι όχι μόνον οι Ευρωπαϊκές Κοινότητες αλλά και η Ευρωπαϊκή Ένωση θα πρέπει να προσχωρήσουν στην Ευρωπαϊκή Σύμβαση για την Προστασία των Ανθρωπίνων Δικαιωμάτων και των Θεμελιωδών Ελευθεριών, λαμβάνοντας υπόψη την απόφαση του Δικαστηρίου των Ευρωπαϊκών Κοινοτήτων ((Γνωμοδότηση 2/94 της 28.3.1996)) όπου επιβεβαιώνεται ότι η σημερινή μορφή του Κοινοτικού Δικαίου δεν επιτρέπει στην Κοινότητα να προσχωρήσει στη σύμβαση της Ρώμης, καλεί την Διακυβερνητική Διάσκεψη του 1996 να πραγματοποιήσει τις απαραίτητες αλλαγές της Συνθήκης για να καταστεί δυνατή η εν λόγω προσχώρηση[semigr ]

2. υπογραμμίζει, όπως και το Ευρωπαϊκό Δικαστήριο, τον αρκετά στενό χαρακτήρα των κριτηρίων για το παραδεκτό των ατομικών προσφυγών που ζητούν την ακύρωση κανονισμών και οδηγιών[semigr ] προς τον σκοπό αυτό, ζητεί να τροποποιηθεί, στο πλαίσιο της Διακυβερνητικής Διάσκεψης, το άρθρο 173 της Συνθήκης ΕΚ, ώστε να διασφαλισθεί στους πολίτες της Ένωσης μια αποτελεσματική προστασία των θεμελιωδών τους δικαιωμάτων στο πλαίσιο της νομοθετικής δραστηριότητας των θεσμικών οργάνων[semigr ]

3. τονίζει ότι η προάσπιση των ανθρωπίνων δικαιωμάτων και των θεμελιωδών ελευθεριών είναι μια από τις βασικές υποχρεώσεις της Ευρωπαϊκής Ένωσης, όπως δηλώνεται στο προοίμιο της Συνθήκης του Μάαστριχτ, και ότι με τη θέση σε ισχύ της συνθήκης αυτής και ειδικότερα του άρθρου ΣΤ, παράγραφος 2, η Ευρωπαϊκή Σύμβαση για την Προστασία των Ανθρωπίνων Δικαιωμάτων και των Θεμελιωδών Ελευθεριών αναγνωρίζεται πλέον ως αρχή της Ευρωπαϊκής Ένωσης ο σεβασμός της οποίας εμπίπτει στις αρμοδιότητες του Ευρωπαϊκού Δικαστηρίου[semigr ]

4. επιβεβαιώνει τις αρχές, το περιεχόμενο και τον στόχο του ψηφίσματός του για τον σεβασμό της 11ης Μαρτίου 1993 σχετικά με τον σεβασμό των ανθρωπίνων δικαιωμάτων στην Ευρωπαϊκή Κοινότητα ((ΕΕ C 115 της 26.4.1993, σελ. 178)) και εκφράζει την ικανοποίησή του για το παρόν ψήφισμα που προωθεί περαιτέρω την προστασία των ανθρωπίνων δικαιωμάτων[semigr ]

5. αναγνωρίζει τη συμβολική σημασία της προσχώρησης της ΕΕ στην Ευρωπαϊκή Σύμβαση Ανθρωπίνων Δικαιωμάτων για τις τρίτες χώρες, ιδίως εκείνες που έχουν υποβάλει αίτηση ένταξης, δεδομένου ότι τούτο θα κατεδείκνυε τη σημασία που αποδίδει η ΕΕ στον σεβασμό των ανθρωπίνων δικαιωμάτων στην επικράτειά της και θα ενίσχυε και την αξιοπιστία της τοποθέτησής της υπέρ του σεβασμού των ανθρωπίνων δικαιωμάτων σε τρίτες χώρες[semigr ]

6. θεωρεί ότι η ΕΕ οφείλει να προάγει τις θεμελιώδεις ελευθερίες και δικαιώματα των πολιτών της Ένωσης και των υπηκόων των τρίτων χωρών και να συμπεριλάβει για τον λόγο αυτό σε όλες τις συμφωνίες που συνάπτει με τις χώρες αυτές ρήτρες που να αφορούν τα ανθρώπινα δικαιώματα και να προβλέπουν, σε περίπτωση μη σεβασμού τους, την αναστολή ή ακόμη μη εφαρμογή της συμφωνίας[semigr ]

Δικαίωμα στη ζωή

7. καλεί τα κράτη μέλη που διατηρούν ακόμη στη νομοθεσία τους τη θανατική ποινή (έστω και αν δεν επιβάλλεται ή εκτελείται ποτέ) να προχωρήσουν στην οριστική και πλήρη κατάργησή της (εξαλείφοντάς την επίσης και από τους στρατιωτικούς ποινικούς κώδικες)[semigr ]

8. καλεί τα κράτη μέλη να αρνούνται την απέλαση των φυλακισμένων προς κράτη όπου προβλέπεται η ποινή του θανάτου για τα εγκλήματα επί των οποίων στοιχειοθετείται η αίτηση απέλασης[semigr ]

9. καλεί εκείνα τα κράτη μέλη που δεν το έχουν ήδη πράξει να προσυπογράψουν ή να κυρώσουν το Πρωτόκολλο αριθ. 6 της Ευρωπαϊκής Σύμβασης για τα Δικαιώματα του Ανθρώπου και το Πρωτόκολλο αριθ. 2 του Διεθνούς Συμφώνου για τα αστικά και πολιτικά δικαιώματα[semigr ]

10. καταδικάζει τις δολοφονίες, τους τραυματισμούς, και τις πράξεις φυσικής και ψυχολογικής βίας και βασανισμών που είναι αποτέλεσμα της δράσης τρομοκρατικών ομάδων[semigr ]

11. καλεί τα κράτη μέλη να συνεργασθούν στενά στον αγώνα κατά της τρομοκρατίας, και επισημαίνει την ανάγκη να ενταθεί η ευρωπαϊκή δικαστική συνεργασία ούτως ώστε η κατάργηση των εσωτερικών συνόρων να μην αποβεί προς όφελος των τρομοκρατικών ομάδων και να μην τους διευκολύνει να προβαίνουν ατιμώρητα σε τρομοκρατικές ενέργειες[semigr ]

12. ζητεί να δοθεί μεγαλύτερο βάρος στα μέτρα για την πρόληψη του εγκλήματος στην Ευρώπη[semigr ]

13. επιβεβαιώνει για μια ακόμη φορά το ψήφισμά του της 12ης Σεπτεμβρίου 1989 σχετικά με την αποζημίωση των θυμάτων βιαίων εγκληματικών πράξεων ((ΕΕ C 256 της 09.10.1989, σελ. 32)) και καλεί τα κράτη μέλη και την Επιτροπή να εφαρμόσουν τις συστάσεις του[semigr ]

14. υποστηρίζει το δικαίωμα για την καλύτερη δυνατή υγιειονομική περίθαλψη που θα είναι προσαρμοσμένη στις ανάγκες κάθε ατόμου[semigr ]

15. καλεί την Επιτροπή να συντάξει ανακοίνωση που θα προβλέπει μηχανισμούς για την καταπολέμηση του εμπορίου ανθρώπων και καλεί τα κράτη μέλη να καθιερώσουν κοινωνικά μέτρα βοήθειας και υποστήριξης των θυμάτων[semigr ]

16. ζητεί να υπάρξει αποτελεσματική συνεργασία ώστε να καταπολεμηθούν οι σπείρες ναρκωτικών, οι οποίες φέρουν την ευθύνη για τόσους θανάτους και για την καταστροφή της ζωής πολλών ανθρώπων[semigr ]

Βασανιστήρια και κακομεταχείριση

17. καταδικάζει έντονα τα βασανιστήρια και την απάνθρωπη ή εξευτελιστική μεταχείριση, και διακηρύσσει για μια ακόμη φορά ότι κάθε ανθρώπινο ον έχει δικαίωμα στη ζωή και τη φυσική ακεραιότητα και ότι είναι απολύτως απαράδεκτη κάθε μορφή απάνθρωπης ή εξευτελιστικής μεταχείρισης, ούτως νοουμένων όχι μόνον των πράξεων σωματικής βίας, αλλά και των απειλών, σεξουαλικών ή ρατσιστικών παρενοχλήσεων και ύβρεων που αποβλέπουν στην ταπείνωση ή τον εξευτελισμό του ανθρώπου[semigr ]

18. θεωρεί ανησυχητικό το γεγονός ότι τόσο η Επιτροπή του Συμβουλίου της Ευρώπης για την πρόληψη των βασανιστηρίων όσο και η Επιτροπή των Ηνωμένων Εθνών κατά των βασανιστηρίων κατήγγειλαν ότι βασανιστήρια ή απάνθρωπες και εξευτελιστικές ποινές ή μεταχειρήσεις εφαρμόζονται σε ορισμένα κράτη μέλη σε συλληφθέντες ή κρατουμένους από εκπροσώπους των δυνάμεων της τάξεως και του προσωπικού των φυλακών, ενώ σε πολλές τέτοιες περιπτώσεις υπεισέρχονται και ρατσιστικά κίνητρα[semigr ]

19. καλεί τα κράτη μέλη να διερευνούν εξονυχιστικά κάθε βάσιμη καταγγελία περί κακομεταχείρισης ατόμων και να αντιμετωπίζουν με τη μεγαλύτερη δυνατή αυστηρότητα κάθε περίπτωση κατάχρησης εξουσίας εκ μέρους μελών των σωμάτων ασφαλείας των χωρών τους[semigr ] καλεί τα κράτη μέλη να αγωνισθούν κατά της ατιμωρησίας της οποίας πολύ συχνά απολαύουν εκείνοι που διαπράττουν βασανιστήρια ή εφαρμόζουν απάνθρωπη και εξευτελεστική μεταχείριση, διατάσσοντας κυρίως τη διενέργεια εξονυχιστικής έρευνας για κάθε σχετική καταγγελία, αναθέτοντας τη διεξαγωγή της έρευνας σε ανεξάρτητη αρχή και κολάζοντας κατά τρόπο ανάλογο με τη σοβαρότητά τους τις παρεκτροπές που διαπράττονται από τους εκπροσώπους της κρατικής εξουσίας[semigr ]

20. θεωρεί ότι τα κράτη μέλη οφείλουν να εντείνουν τις προσπάθειές τους για την πρόληψη και την καταπολέμηση των βασανιστηρίων και της απάνθρωπης ή εξευτελιστικής μεταχείρισης, κυρίως μέσω της θέσπισης ενός συστήματος ελέγχου της αποτελεσματικότητας των διαδικασιών διεκπεραίωσης των καταγγελιών, ώστε να εξασφαλισθεί ότι τα νομικά και διοικητικά μέτρα προστασίας των πολιτών έναντι των δυνάμεων της τάξεως θα τηρούνται[semigr ]

21. φρονεί ότι, προς τον σκοπό αυτό, οι νομοθεσίες όλων των κρατών μελών πρέπει να εξασφαλίζουν τις ακόλουθες εγγυήσεις σε περίπτωση σύλληψης ή προσωποκράτησης:

- το δικαίωμα να ειδοποιείται αμέσως μετά τη σύλληψη ένα τρίτο πρόσωπο,

- το δικαίωμα εξέτασης από γιατρό της ελεύθερης επιλογής του κρατουμένου,

- το δικαίωμα άμεσης επαφής με δικηγόρο,

- ενδεχομένως, το δικαίωμα παρουσίας διερμηνέως,

- το δικαίωμα δικαστικού ελέγχου με κατεπείγουσα διαδικασία για τις αποφάσεις εκείνες που συνεπάγονται στέρηση της ελευθερίας.

22. καλεί τα κράτη μέλη να μεριμνήσουν για τη βασική κατάρτιση και τη συνεχή επιμόρφωση των αστυνομικών και των σωφρονιστικών υπαλλήλων σε ό,τι αφορά την επιβαλλόμενη συμπεριφορά τους κατά την ανάκριση κρατουμένων, από τη στιγμή της σύλληψης και κατά τη διάρκεια της κράτησης των ανακρινομένων, συλληφθέντων ή κρατουμένων ατόμων, εκτιμώντας ότι παρόμοια μέτρα θα μπορούσαν να συμβάλουν στην πρόληψη της κακομεταχείρισης κρατουμένων[semigr ] καλεί τα κράτη μέλη να μεριμνήσουν ώστε οι αστυνομικοί και σωφρονιστικοί υπάλληλοι να λαμβάνουν ειδική κατάρτιση σε θέματα τοξικομανίας και AIDS[semigr ]

23. συνιστά να γίνει μία επιμόρφωση του προσωπικού της αστυνομίας, των φυλακών και του στρατού, σχετικά με τις βασικές αρχές των διεθνών κειμένων που αφορούν τα θεμελιώδη ανθρώπινα δικαιώματα[semigr ]

24. τονίζει ότι το δικαίωμα για στέγαση ποιότητας σε λογικές τιμές αποτελεί βασικό δικαίωμα του ανθρώπου σε μια πολιτισμένη κοινωνία, γεγονός το οποίο θα πρέπει να γίνει σεβαστό σε όλα τα κράτη μέλη[semigr ]

25. προτρέπει τα κράτη μέλη να δώσουν τη συγκατάθεσή τους για τη δημοσίευση των εκθέσεων της Επιτροπής για την Πρόληψη των Βασανιστηρίων, να μελετήσουν τις συστάσεις που περιέχονται στις εκθέσεις αυτές και να τις εφαρμόσουν[semigr ]

26. εκφράζει την ανησυχία του για τον υπερπληθυσμό στις φυλακές ορισμένων κρατών μελών και για τις συνθήκες κράτησης των φυλακισμένων που, κατά την άποψη της Επιτροπής του Συμβουλίου της Ευρώπης για την Πρόληψη των Βασανιστηρίων, συνιστούν απάνθρωπη ή εξευτελιστική μεταχείριση[semigr ]

27. καλεί τα κράτη μέλη να λάβουν όλα τα μέτρα που είναι αναγκαία για τον περιορισμό του υπερπληθυσμού στις φυλακές, κυρίως με την αποφυγή της φυλάκισης ορισμένων κατηγοριών ατόμων, όπως είναι οι ανήλικοι, οι αντιρρησίες συνείδησης και οι ναρκομανείς[semigr ]

28. καλεί τα κράτη μέλη να μεριμνούν ώστε οι συνθήκες ζωής και υγιεινής στις φυλακές να είναι στο επίπεδο που απαιτεί ο σεβασμός της ανθρώπινης αξιοπρέπειας, καθώς και να εξασφαλισθεί η καλύτερη κοινωνική επανένταξη των αποφυλακιζομένων[semigr ]

29. καταδικάζει την όλο και πιο συστηματική χρήση του μέτρου της στέρησης της ελευθερίας των υποψηφίων ασύλου εν αναμονή της περάτωσης της σχετικής διαδικασίας σε «ανεπίσημα» και/ή δήθεν εκτός εθνικής επικρατείας κέντρα κράτησης[semigr ]

30. ζητεί να δοθεί ιδιαίτερη προσοχή, μέσα στις φυλακές, στα άτομα που χρειάζονται ιδιαίτερη μεταχείριση[semigr ]

31. ζητεί να δοθεί ιδιαίτερη προσοχή στις γυναίκες που βρίσκονται σε φυλακές ή σε χώρους κράτησης και να προβλεφθεί αποτελεσματική προστασία έναντι των βιασμών, των βασανιστηρίων ή έναντι των σεξουαλικών παρενοχλήσεων και, προς τον σκοπό αυτό, κατά τις ανακρίσεις να παρευρίσκονται κυρίως γυναίκες μέλη του προσωπικού, οι οποίες να φέρουν την αποκλειστική ευθύνη της σωματικής έρευνας[semigr ]

32. ζητεί από τα κράτη μέλη να κάνουν ότι είναι δυνατόν ώστε στις φυλακές να τηρούνται τα ελάχιστα κριτήρια ανθρώπινης αξιοπρέπειας, ιδίως από άποψη αμεροληψίας, ίσης μεταχείρισης, υλικών συνθηκών υγιεινής, ιατρικής περίθαλψης, πρόσβασης στην απασχόληση, επαφών με το εξωτερικό, αδειών εξόδου, αποφυλάκισης υπό όρους, θρησκευτικής και ηθικής υποστήριξης, πρόσβασης στην εργασία, σε κοινωνικοπαιδαγωγικές, πολιτιστικές και αθλητικές δραστηριότητες, και προς τον σκοπό αυτό ζητεί να τηρούνται αυστηρώς στα σωφρονιστικά ιδρύματα «οι σωφρονιστικοί κανόνες» (R(87)3) του Συμβουλίου της Ευρώπης[semigr ]

33. ζητεί να επιτρέπεται στα μέλη του Ευρωπαϊκού Κοινοβουλίου να επισκέπτονται όλες τις φυλακές που υπάρχουν στο έδαφος της Ευρωπαϊκής Ένωσης και ζητεί να ληφθούν όλα τα δέοντα μέτρα ώστε να τροποποιηθεί προς την κατεύθυνση αυτή το Πρωτόκολλο περί προνομίων και ασυλιών των Ευρωπαϊκών Κοινοτήτων που είναι συνημμένο στη Συνθήκη της 8ης Απριλίου 1965[semigr ]

34. θεωρεί απολύτως απαράδεκτο να διαβιούν ασθενείς ψυχιατρικών ιδρυμάτων υπό συνθήκες που ισοδυναμούν με απάνθρωπη μεταχείριση και θέτουν σε κίνδυνο την υγεία τους[semigr ]

35. τονίζει ότι οι υπήκοοι τρίτων χωρών που εισέρχονται σε κράτος μέλος με το καθεστώς του «οικιακού βοηθού» πρέπει να έχουν ορθές συνθήκες εργασίας, και καλεί τα κράτη μέλη να θεσπίσουν τα απαραίτητα νομοθετικά μέτρα[semigr ]

Άσυλο, μετανάστευση, εμπόριο ανθρώπων

36. καλεί τα κράτη μέλη να αναγνωρίσουν, όσον αφορά το θέμα της ιθαγένειας, το «jus soli»[semigr ]

37. καλεί τα κράτη μέλη να εφαρμόσουν εξ ολοκλήρου και κατά τρόπο μη περιοριστικό τη Σύμβαση των Ηνωμένων Εθνών του 1951 για το καθεστώς των προσφύγων, καθώς και το πρωτόκολλο του 1967 που προσαρτήθηκε στη Σύμβαση αυτή, σύμφωνα με τον οδηγό διαδικασιών και κριτηρίων που πρέπει να εφαρμόζονται για τον προσδιορισμό του καθεστώτος του πρόσφυγα που συνέταξε η Ύπατη Αρμοστεία των Ηνωμένων Εθνών για τους Πρόσφυγες[semigr ]

38. επισημαίνει ιδιαίτερα ότι η Σύμβαση της Γενεύης δεν κάνει διάκριση για το εάν οι διώξεις των οποίων τα θύματα προσπαθεί να προστατεύσει προέρχονται από όργανα του κράτους ή από οποιοδήποτε άλλο παράγοντα, από τη στιγμή που το κράτος δεν μπορεί ή δεν θέλει να προσφέρει στον ενδιαφέρομενο την προστασία που δικαιούται να προσδοκά[semigr ] επαναλαμβάνει στο Συμβούλιο και τα κράτη μέλη το αίτημά του να σεβασθούν πλήρως αυτή την αρχή[semigr ]

39. ζητεί από τα κράτη μέλη να μεριμνήσουν ώστε η κράτηση προ της απελάσεως να ορίζεται μόνο για μικρό χρονικό διάστημα, τα πρόσωπα που κρατούνται να μην τοποθετούνται μαζί με άτομα των οποίων οι πολιτικές ή άλλες πεποιθήσεις ενδέχεται να οδηγήσουν σε συγκρούσεις και να έχουν ανά πάσα στιγμή ανθρώπινη αντιμετώπιση[semigr ]

40. υπενθυμίζει στα κράτη μέλη την υποχρέωσή τους να σέβονται χωρίς κανέναν περιορισμό τη βασική αρχή της μη απέλασης, έτσι όπως διατυπώνεται στο άρθρο 33 της Σύμβασης του 1951[semigr ] θεωρεί ότι η απέλαση ενός ατόμου σε χώρα όπου κινδυνεύει να υποστεί διωγμό αποτελεί παραβίαση των ανθρωπίνων δικαιωμάτων[semigr ]

41. εκφράζει τη μεγάλη ανησυχία του για τον μη σεβασμό ορισμένων ελαχίστων εγγυήσεων στις διαδικασίες προσδιορισμού της ιδιότητας του πρόσφυγα σε πολλά κράτη μέλη, όπως για παράδειγμα ο ανασταλτικός χαρακτήρας της έφεσης ή η υποχρέωση για τους δημοσίους υπαλλήλους των συνόρων να παραπέμπουν κάθε αίτηση ασύλου στην ανεξάρτητη αρχή που είναι υπεύθυνη για τη λήψη των σχετικών με την αίτηση ασύλου αποφάσεων[semigr ]

42. εκφράζει την έντονη ανησυχία του ως προς την τάση να γενικευθεί και να συστηματοποιηθεί από τα κράτη μέλη της Ένωσης η χρήση της έννοιας περί «ασφαλούς τρίτης χώρας»[semigr ] καλεί τα κράτη μέλη να εξασφαλίσουν ότι τα άτομα που ζητούν άσυλο δεν απελαύνονται προς τρίτη χώρα χωρίς προηγούμενες εγγυήσεις ότι η χώρα αυτή θα τους επιτρέψει την πρόσβαση σε μια νόμιμη και δίκαιη διαδικασία για τον προσδιορισμό του καθεστώτος τους ως προσφύγων[semigr ] και τούτο, μόνον αφού τους χορηγηθεί έγγραφο στη γλώσσα της χώρας υποδοχής, το οποίο θα εξηγεί ότι η αίτηση για άσυλο απερρίφθη μόνον επειδή ο αιτών είναι αλλοδαπός[semigr ]

43. ζητεί περισσότερο διαφανή και δημοκρατική προσέγγιση των θεμάτων που ρυθμίζονται από τα άρθρα Κ.1 έως Κ.3 της ΣΕΕ[semigr ]

44. ζητεί από τα κράτη μέλη να εφαρμόσουν ελάχιστες εγγυήσεις σε ό,τι αφορά τη διαδικασία παροχής ασύλου, οι οποίες θα επιτρέπουν στον αιτούντα να πραγματοποιεί συνέντευξη με αρμόδιο υπάλληλο, θα εξασφαλίζουν το δικαίωμά του να έχει πρόσβαση σε δικηγόρο και σε διερμηνείς σε περίπτωση που δεν γνωρίζει τη γλώσσα, καθώς και τη δυνατότητα προσφυγής κατά μιας αρχικής αρνητικής απόφασης που θα έχει ανασταλτικό αποτέλεσμα, επιτρέποντας έτσι στον αιτούντα να παραμείνει στη χώρα μέχρι τη λήξη της δικαστικής διαδικασίας[semigr ]

45. ζητεί από τα κράτη μέλη να παρέχουν, πριν από τον χαρακτηρισμό τρίτων χωρών ως «ασφαλών», στους αιτούντες άσυλο τη δυνατότητα πρόσβασης σε μία διαδικασία εξέτασης της περίπτωσής τους, ενώ πρέπει να παρέχεται στα κράτη μέλη η διαβεβαίωση, για κάθε συγκεκριμένη περίπτωση, ότι το άτομο αυτό θα είναι αποτελεσματικά και μόνιμα προστατευμένο από μία εκ νέου απέλαση και ότι θα έχει πρόσβαση σε μία νόμιμη, δίκαιη και ικανοποιητική διαδικασία καθορισμού του καθεστώτος του ως πρόσφυγα[semigr ]

Δικαίωμα στην ελευθερία και την ασφάλεια, δικαιώματα του κατηγορουμένου

46. υπενθυμίζει ότι το Δικαστήριο Ανθρωπίνων Δικαιωμάτων του Στρασβούργου διεπίστωσε, το 1994, αρκετές παραβιάσεις εκ μέρους κρατών μελών της Ευρωπαϊκής Ένωσης του άρθρου 6 της Ευρωπαϊκής Σύμβασης για τα Δικαιώματα του Ανθρώπου, που εγγυάται το δικαίωμα στην ευθυδικία[semigr ]

47. εκφράζει τη δυσαρέσκειά του για την βραδύτητα των ποινικών διαδικασιών στα κράτη μέλη και τις συνέπειες του φαινομένου αυτού, το οποίο πιστεύει ότι πρέπει να θεωρείται ως σαφής προσβολή των ανθρωπίνων δικαιωμάτων[semigr ]

48. εφιστά την προσοχή στον κίνδυνο αν όχι στη σοβαρή ζημία που υφίστανται οι εγγυήσεις για ενθυδικία, αναπόσπαστο τμήμα του ίδιου του πυρήνα των ανθρωπίνων δικαιωμάτων, λόγω της παραβίασης του απορρήτου του κατηγορητηρίου και της κατάχρησης των μέτρων προφυλάκισης[semigr ]

49. θεωρεί ότι το δικαίωμα του κατηγορουμένου να παραμείνει σιωπηλός, το δικαίωμα να μην αυτοενοχοποιείται, και το τεκμήριο της αθωότητας αποτελούν αναπόσπαστα στοιχεία του δικαιώματος της υπεράσπισης και βασικό συστατικό των θεμελιωδών αρχών του Δικαίου[semigr ]

50. υποστηρίζει ότι σε περιπτώσεις όπως είναι εκείνη των τεσσάρων του Bridgewater, κατά τις οποίες οι ανακριτικές ή δικαστικές διαδικασίες που εφαρμόσθηκαν κατά τη διάρκεια της δίκης, τροποποιήθηκαν εκ των υστέρων λόγω «κενών» που διαπιστώθηκαν, ή κατά τις οποίες υπάρχουν σοβαρές ενδείξεις ότι η ακεραιότητα ενός ή περισσοτέρων προσώπων που ενέχονται στην απόσπαση ομολογίας τίθεται εν αμφιβόλω, τα άτομα που καταδικάζονται υπό τις συνθήκες αυτές έχουν το δικαίωμα να προσφύγουν, το ταχύτερον δυνατόν, εναντίον των κατηγοριών που τους βαρύνουν[semigr ]

51. φρονεί ότι, στην περίπτωση κατηγορουμένου ή συλληφθέντος για αδικήματα που διεπράχθησαν εκτός της χώρας του, η εξασφάλιση του δικαιώματος προετοιμασίας της υπεράσπισής του ενώπιον του δικαστηρίου, του δικαιώματος παρουσίασης αποδεικτικών στοιχείων και κλήτευσης μαρτύρων, και του δικαιώματος να επικουρείται στην υπεράσπισή του από μεταφραστή ή διερμηνέα αποτελεί υποχρέωση των κρατών μελών της Ευρωπαϊκής Ένωσης[semigr ]

52. θωρεί ότι πρέπει να ληφθούν αποτελεσματικότερα μέτρα για την προστασία των αστικών δικαιωμάτων των κρατουμένων και των προφυλακισμένων για αδικήματα που κατηγορούνται ότι έχουν διαπράξει σε άλλο κράτος μέλος από αυτό στο οποίο διαμένουν. Το γεγονός ότι πολίτες άλλων κρατών μελών υφίστανται διακρίσεις εις βάρος τους επειδή παραμένουν επί μεγάλες χρονικές περιόδους προφυλακισμένοι, απλώς και μόνον για τεχνικούς και γραφειοκρατικούς λόγους, αποτελεί παραβίαση των ανθρωπίνων δικαιωμάτων. Κατά συνέπεια, ζητεί:

i) να έχουν οι άνθρωποι αυτοί πρόσβαση σε νομικές συμβουλές στο πλαίσιο του δικαστικού συστήματος της χώρας στην οποία κρατούνται και, εφόσον είναι αναγκαίο, να τους παρέχεται διερμηνεία στη γλώσσα τους[semigr ]

ii) να εξετασθεί το ενδεχόμενο της καθιέρωσης στην ΕΕ νομικής συμβουλευτικής υπηρεσίας για τη διευκόλυνση της διαδικασίας αυτής[semigr ]

iii) να καταβληθεί κάθε προσπάθεια προκειμένου να εξασφαλισθεί η ταχεία συνεργασία μεταξύ των δικαστικών υπηρεσιών και των δικαστηρίων κάθε κράτους μέλους, προκειμένου να αποφεύγονται παράλογες καθυστερήσεις όσον αφορά την εκδίκαση αυτών των υποθέσεων[semigr ]

Σεβασμός της ιδιωτικής και οικογενειακής ζωής, απαραβίαστο της κατοικίας και απόρρητο της αλληλογραφίας

53. υπογραμμίζει ότι ο σεβασμός της ιδιωτικής και οικογενειακής ζωής, της υπόληψης του ατόμου, το απαραβίαστο της κατοικίας και το απόρρητο των ιδιωτικών επικοινωνιών, τόσο των φυσικών όσο και των νομικών προσώπων, καθώς και η προστασία των δεδομένων προσωπικού χαρακτήρα, συνιστούν βασικά και θεμελιώδη δικαιώματα για την προστασία των οποίων τα κράτη μέλη οφείλουν να λαμβάνουν ειδικά μέτρα, δεδομένου ότι οι νέες τεχνολογίες διευκολύνουν την παραβίαση των δικαιωμάτων αυτών και ότι μόνον η εναρμόνιση των εθνικών νομοθεσιών μπορεί να εξασφαλίσει μία υψηλού επιπέδου προστασία όσον αφορά το ζήτημα αυτό[semigr ]

54. ζητεί οι βάσεις δεδομένων που έχουν καθιερωθεί ως αντιστάθμιση του ανοίγματος των συνόρων, όπως είναι το SIS και τα συστήματα πληροφορικής που εξαρτώνται από την Europol, να έχουν ως στόχο την προστασία της ιδιωτικής ζωής[semigr ]

55. καταδικάζει τις τηλεφωνικές υποκλοπές που δεν είναι σύννομες και θεωρεί αναγκαίο να αποκτήσουν τα κράτη μέλη μια νομοθεσία που θα σέβεται τις υπάρχουσες διεθνείς συμβάσεις, καθώς επίσης και να βρουν ένα σημείο ισορροπίας μεταξύ των απαιτήσεων του αγώνα κατά κάθε είδους εγκληματικότητας και των απαιτήσεων για την προστασία των θεμελιωδών δικαιωμάτων των ατόμων[semigr ]

56. ζητεί, για λόγους σεβασμού της ιδιωτικής ζωής, να υπαχθούν το SIS, το SIE, το SID και η τράπεζα δεδομένων της Europol σε ένα ανεξάρτητο σύστημα αξιολόγησης, να αποκλεισθούν από αυτές τις τράπεζες δεδομένων οποιεσδήποτε πληροφορίες προσωπικού χαρακτήρα όπως η αναφορά στη θρησκεία και στις φιλοσοφικές ή θρησκευτικές πεποιθήσεις, στη φυλή, την υγεία και στις σεξουαλικές συνήθειες[semigr ]

Ελευθερία σκέψης και συνείδησης, θρησκευτική ελευθερία

57. πιστεύει ότι κάθε άτομο έχει δικαίωμα στην ελεύθερη σκέψη και συνείδηση και στη θρησκευτική ελευθερία[semigr ]

58. επαναλαμβάνει τη θέση του ότι η άρνηση στρατιωτικής θητείας για λόγους συνείδησης αποτελεί δικαίωμα αναπόσπαστα συνδεδεμένο με την ελευθερία της σκέψης, της συνείδησης και της θρησκείας και καταδικάζει τα κράτη μέλη εκείνα που δεν προστατεύουν το δικαίωμα αυτό[semigr ] καλεί επειγόντως τα κράτη μέλη να εγγυηθούν και να προστατεύσουν το δικαίωμα αυτό[semigr ]

59. εμμένοντας στις θέσεις που εξέφρασε στο ψήφισμά του της 19ης Ιανουαρίου 1994 για τους αντιρρησίες συνείδησης στα κράτη μέλη της Κοινότητας ((ΕΕ C 44 της 14.02.1994, σελ. 103)), καλεί και πάλι όσα από τα κράτη μέλη δεν το έχουν ήδη πράξει να καθιερώσουν εναλλακτική θητεία διάρκειας ίσης με τη στρατιωτική, και ζητεί να μην καταδικάζονται οι αντιρρησίες συνείδησης όσο δεν υπάρχουν νομικές διατάξεις που θα ρυθμίζουν τα της εναλλακτικής αυτής θητείας[semigr ]

60. ζητεί για άλλη μια φορά από την Ελλάδα να μην ασκεί δίωξη κατά των αντιρρησιών συνειδήσεως, να απελευθερώσει εκείνους που είναι φυλακισμένοι και να θεσπίσει το ταχύτερο νομοθεσία που να αναγνωρίζει το δικαίωμα άρνησης της στρατιωτικής θητείας για λόγους συνείδησης οργανώνοντας μία πολιτική θητεία που δεν θα συνιστά άνιση μεταχείριση σε σχέση με τη στρατιωτική θητεία[semigr ]

61. καλεί τα κράτη μέλη να καταργήσουν την αναγραφή του θρησκεύματος στο δελτίο ταυτότητας και στο διαβατήριο[semigr ]

Ελευθερία έκφρασης

62. επιβεβαιώνει το δικαίωμα στην ελεύθερη γνώμη και την ελεύθερη έκφραση, καθώς και το δικαίωμα του κάθε ατόμου να δέχεται ή να μεταβιβάζει πληροφορίες και ιδέες, εντός των πλαισίων που επιτάσσει η ανάγκη προστασίας των παιδιών και των νέων, ιδίως όσον αφορά τη χρήση των τεχνολογιών με σκοπό την κακομεταχείριση και σεξουαλική εκμετάλλευση των παιδιών, και ο σεβασμός της ιδιωτικής ζωής και της υπόληψης του ατόμου, καθώς και την απαγόρευση πράξεων ή εκδηλώσεων που μπορούν να προκαλέσουν αντιδράσεις ρατσισμού, ξενοφοβίας και αντισημιτισμού[semigr ]

63. θεωρεί απαράδεκτη τη δημιουργία ή διατήρηση δημοσίων ή ιδιωτικών ολιγοπωλίων στον τομέα της πληροφόρησης[semigr ]

64. θεωρεί την απρόσκοπτη πρόσβαση στην πληροφόρηση ως απαραίτητη προϋπόθεση για την άσκηση του δικαιώματος της ελεύθερης έκφρασης, και απευθύνει έκκληση στα κράτη μέλη και την Επιτροπή να λάβουν τα κατάλληλα μέτρα ούτως ώστε να εξασφαλισθεί η απρόσκοπτη πρόσβαση των δημοσιογράφων και του κοινού στις πληροφορίες που προέρχονται από τις δημόσιες διοικήσεις των κρατών μελών και της Ένωσης[semigr ]

65. επιβεβαιώνει το δικαίωμα κάθε ατόμου να έχει πρόσβαση σε διάφορες ανεξάρτητες πηγές πληροφόρησης[semigr ] για το λόγο αυτό, η Επιτροπή πρέπει να υποβάλει το συντομότερο δυνατό την οδηγία για τη συγκέντρωση των μέσων ενημέρωσης[semigr ]

66. πιστεύει ότι το απόρρητο των δημοσιογραφικών πηγών συνδέεται άμεσα με την ελευθερία της πληροφόρησης και του τύπου, και καλεί τα κράτη μέλη να κατοχυρώσουν, μέσω των νομοθεσιών τους, το σεβασμό του απορρήτου αυτού[semigr ]

67. θεωρεί ότι η ελευθερία του τύπου αποτελεί θεμελιώδες δικαίωμα του κάθε ατόμου και ότι επομένως η άσκηση αυτού του δικαιώματος, με τις ευθύνες που πιθανόν να απορρέουν από αυτό, δεν πρέπει να εξαρτάται κατά τρόπο υποχρεωτικό από την ιδιότητα του μέλους του σωματείου των επαγγελματιών δημοσιογράφων, όπως συμβαίνει σε ορισμένα κράτη μέλη[semigr ]

68. φρονεί ότι η τέχνη, η επιστήμη και η έρευνα πρέπει να είναι ελεύθερες, και απαιτεί το σεβασμό της ακαδημαϊκής ελευθερίας καθώς και την αποτελεσματική προστασία των πνευματικών δικαιωμάτων[semigr ]

69. εμμένει στις θέσεις που εξέφρασε με το ψήφισμά του της 9ης Φεβρουαρίου 1994 σχετικά με τις πολιτιστικές και γλωσσικές μειονότητες στην Ευρωπαϊκή Κοινότητα ((ΕΕ C 61 της 28.02.94, σελ. 110)), και ζητεί να αναγνωρισθούν οι πολιτιστικές παραδόσεις των μειονοτήτων αυτών ως αναπόσπαστο στοιχείο της ευρωπαϊκής πολιτιστικής κληρονομιάς[semigr ]

Ελευθερία του συνεταιρίζεσθαι

70. επαναβεβαιώνει την προσήλωσή του στο δικαίωμα του ελευθέρως συνεταιρίζεσθαι, και υπενθυμίζει στα κράτη μέλη ότι το δικαίωμα αυτό ισχύει εξίσου και για όλες τις εθνικές μειονότητες, ανεξαρτήτως του εάν είναι επίσημα αναγνωρισμένες ή όχι[semigr ]

71. εκφράζει τη λύπη του για τις πολυάριθμες επιθέσεις εναντίον των συνδικαλιστικών ελευθεριών και των δικαιωμάτων των συνδικαλιστικών εκπροσώπων σε πολλά κράτη μέλη, και ζητεί να τερματιστεί το φαινόμενο αυτό μέσω της αναγνώρισης της συνδικαλιστικής ελευθερίας ως θεμελιώδους δικαιώματος σε όλα τα κράτη μέλη[semigr ]

72. θεωρεί ότι δύο βασικά ανθρώπινα δικαιώματα είναι το δικαίωμα των εργαζομένων να συνδικαλίζονται και το δικαίωμα να αναλαμβάνουν συνδικαλιστική δράση, συμπεριλαμβανομένου του δικαιώματος της απεργίας, χωρίς απειλή απόλυσης ή δικαστικής δράσης εναντίον τους[semigr ] κατά συνέπεια, καλεί τα κράτη μέλη να εξασφαλίσουν τη θεσμική αναγνώριση των συνδικάτων και το θεσμικά κατοχυρωμένο δικαίωμα των μελών τους να εκπροσωπούνται από αυτά, είτε σε συλλογικό, είτε σε ατομικό επίπεδο[semigr ]

73. καταδικάζει την Κυβέρνηση του Ηνωμένου Βασιλείου για τη μονομερή απόφαση να καταργήσει τα συνδικαλιστικά δικαιώματα των εργαζομένων στις κρατικές τηλεπικοινωνίες, κατά παράβαση της Σύμβασης της ΠΟΕ του '87 και ζητεί την αποκατάσταση αυτών των δικαιωμάτων[semigr ] ζητεί να αποζημιωθούν και να επαναπροσληφθούν οι εργαζόμενοι που απολύθηκαν επειδή αρνήθηκαν να επιστρέψουν την κάρτα συμμετοχής τους σε ανεξάρτητα συνδικάτα[semigr ]

74. καλεί τα κράτη μέλη να διερευνήσουν πώς θα μπορούσε να αναγνωρισθεί το δικαίωμα του συνεταιρίζεσθαι και για τους στρατιωτικούς, κληρωτούς και μόνιμους, που υπηρετούν στις Ένοπλες Δυνάμεις, με τρόπους που να συμβιβάζονται με την ιεραρχική δομή και τους κανόνες πειθαρχίας που χαρακτηρίζουν κάθε στρατιωτική οργάνωση, και εντός των ορίων που θα έκριναν αναγκαία τα κράτη μέλη δεδομένου του ρόλου του στρατού ως εγγυητή της εθνικής ασφαλείας[semigr ]

75. καταδικάζει κάθε μορφή υποχρεωτικής οργάνωσης που καθιστά την προσχώρηση σε ορισμένες οργανώσεις προϋπόθεση για την ανάληψη εργασίας, ιδίως όταν οι οργανώσεις αυτές επιδιώκουν στόχους που δεν είναι αμιγώς επαγγελματικοί και παρέχουν υποστήριξη σε συγκεκριμένα πολιτικά κόμματα[semigr ]

76. επαναλαμβάνει ότι η Ευρωπαϊκή Ένωση και τα κράτη μέλη θα έπρεπε να κυρώσουν και να εφαρμόσουν τον Κοινωνικό Χάρτη του Συμβουλίου της Ευρώπης, ότι οφείλουν να σέβονται τις διεθνείς συμβάσεις και συστάσεις της ΠΟΕ, και ότι η Κυβέρνηση του Ηνωμένου Βασιλείου οφείλει να υπογράψει αμέσως τη συμφωνία για την κοινωνική πολιτική που περιέχεται στη Συνθήκη του Μάαστριχτ[semigr ]

Ισότητα μεταχείρισης

77. θεωρεί απαραίτητο να εξακολουθήσει να θεωρείται η αρχή της ίσης μεταχείρισης και της απαγόρευσης των διακρίσεων ως μία από τις γενικές αρχές του κοινοτικού δικαίου, και ζητεί από τα κράτη μέλη να εξακολουθήσουν να εγγυώνται το σεβασμό της αρχής αυτής[semigr ]

78. θεωρεί απαράδεκτη κάθε μορφή διακρίσεων με βάση τη φυλή, το χρώμα, την εθνικότητα, το φύλο, τις σεξουαλικές προτιμήσεις, τη γλώσσα, τη θρησκεία και τις πολιτικές πεποιθήσεις[semigr ]

79. υπογραμμίζει για μια ακόμη φορά την ανάγκη να έχουν οι γυναίκες ίσες ευκαιρίες και δικαιώματα, και επαναβεβαιώνει τις θέσεις που είχε εκφράσει στο ψήφισμά του της 10ης Μαρτίου 1994 για την κατάσταση της γυναίκας στην Ευρωπαϊκή Ένωση ((ΕΕ C 191 της 28.03.1994, σελ. 244))[semigr ]

80. ζητεί να περιληφθεί η αρχή της ισότητας ευκαιριών για τους άνδρες και τις γυναίκες στην αναθεώρηση της ΣΕΕ και καλεί τα κράτη μέλη να ελέγξουν την εφαρμογή της εν λόγω αρχής σε όλους τους τομείς και να εφαρμόσουν τη σύσταση για την ισορροπημένη συμμετοχή ανδρών και γυναικών στη διαδικασία λήψης αποφάσεων[semigr ]

81. καλεί την Επιτροπή να προωθήσει τροποποιήσεις στις ισχύουσες οδηγίες που αφορούν την ισότητα, εάν οι οδηγίες αυτές δεν έχουν συμβάλει αποτελεσματικά στην ισότητα μεταξύ ανδρών και γυναικών στα κράτη μέλη[semigr ]

82. θεωρεί απαραίτητο να αποτελέσει στοιχείο των κοινοτικών πολιτικών το βασικό δικαίωμα των αναπήρων σε ίσες ευκαιρίες και η απαγόρευση των εις βάρος τους διακρίσεων λόγω της αναπηρίας τους[semigr ]

83. καλεί τα κράτη μέλη να καταργήσουν όλες τις νομικές διακρίσεις, οποιασδήποτε μορφής, που ποινικοποιούν και στιγματίζουν τις σεξουαλικές και αισθηματικές σχέσεις μεταξύ ενηλίκων ατόμων του ιδίου φύλου[semigr ]

84. ζητεί, βάσει του ψηφίσματός του της 8ης Φεβρουαρίου 1994 περί ισότητας δικαιωμάτων των ομοφυλοφίλων ανδρών και γυναικών στην Κοινότητα ((ΕΕ C 61 της 28.02.1994, σελ. 40)), κάθε διάκριση και κάθε άνιση μεταχείριση να απαλειφθεί σε ό,τι αφορά τους ομοφυλόφιλους και κυρίως σε ό,τι αφορά τις διαφορές εκείνες που συνεχίζουν να υπάρχουν ακόμη ως προς το όριο ηλικίας για τη δυνατότητα ομοφυλοφιλικών σχέσεων, καθώς και σε ό,τι αφορά τις διακρίσεις στο δικαίωμα εργασίας, στο ποινικό δίκαιο, στο αστικό δίκαιο, στο συμβατικό δίκαιο και στο κοινωνικό και οικονομικό δίκαιο[semigr ]

85. τονίζει την προσήλωσή του στα ανθρώπινα δικαιώματα των ηλικιωμένων σε μια αξιοπρεπή ζωή, και υπενθυμίζει τις θέσεις του ψηφίσματός του της 24ης Φεβρουαρίου 1994 σχετικά με μέτρα υπέρ των ηλικιωμένων ((ΕΕ C 77 της 14.05.1994, σελ. 24))[semigr ]

Ρατσισμός και ξενοφοβία

86. καταδικάζει για μια ακόμη φορά το ρατσισμό, με όποια μορφή και αν εμφανίζεται, την ξενοφοβία και τον αντισημιτισμό, και απαιτεί να περιληφθεί η καταδίκη αυτή στη Συνθήκη για την Ένωση[semigr ]

87. εκφράζει τη λύπη του για το γεγονός ότι το Συμβούλιο δεν έχει μέχρι στιγμής υιοθετήσει στρατηγική για την καταπολέμηση του ρατσισμού, της ξενοφοβίας και του αντισημιτισμού, καθώς και για το ότι η Επιτροπή δεν έχει ακόμη, παρά τα επανειλημμένα αιτήματα του Ευρωπαϊκού Κοινοβουλίου, υποβάλει πρόταση οδηγίας για την καταπολέμηση των διακρίσεων[semigr ]

88. υπενθυμίζει τις θέσεις που περιλαμβάνονται στο ψήφισμά του της 27ης Οκτωβρίου 1994 σχετικά με το ρατσισμό, την ξενοφοβία και τον αντισημιτισμό ((ΕΕ C 323 της 21.11.1994, σελ. 154)), καθώς και το ψήφισμά του της 21ης Απριλίου 1994 σχετικά με την κατάσταση των Τσιγγάνων στην Κοινότητα ((ΕΕ C 128 της 9ης Μαΐου 1994, σελ. 372))[semigr ]

89. καλεί τα κράτη μέλη να λάβουν τα απαιτούμενα μέτρα για την προστασία, εντός της επικράτειάς τους, των προσώπων έναντι οποιασδήποτε διάκρισης ή πράξης υποκινούμενης από τον ρατσισμό, την ξενοφοβία ή τον αντισημιτισμό, και να κωδικοποιήσουν την υποκίνηση σε ρατσιστικές πράξεις ως ποινικό αδίκημα[semigr ]

90. εκφράζει τη λύπη του για το γεγονός ότι, σε πολλά κράτη μέλη, υπήρξαν φαινόμενα κακοποίησης των κρατουμένων, με ρατσιστικά κίνητρα, από τις δημόσιες αρχές ή τις δυνάμεις ασφαλείας[semigr ] ζητεί από τις κυβερνήσεις των κρατών μελών της Ένωσης να αντιδρούν με αποφασιστικότητα μόλις πληροφορούνται τέτοια περιστατικά[semigr ]

91. επιμένει στην ανάγκη να εφαρμοστούν μέτρα στους τομείς της εκπαίδευσης και της επαγγελματικής κατάρτισης, με στόχο την αποτελεσματική καταπολέμηση του ρατσισμού, της ξενοφοβίας και του αντισημιτισμού και καλεί τα κράτη μέλη να διοργανώσουν ειδικούς κύκλους κατάρτισης για τους κοινωνικούς λειτουργούς, τους αστυνομικούς και τους δικαστικούς, προκειμένου να τους διευκολύνουν στην αντιμετώπιση των πολιτισμικών ιδιαιτεροτήτων των αλλοδαπών ή των μελών των εθνικών μειονοτήτων[semigr ]

92. εκφράζει την ανησυχία του για το γεγονός ότι πολυάριθμες διεθνείς οργανώσεις έχουν διαπιστώσει την αύξηση πράξεων βίας εναντίον αλλοδαπών ή ατόμων που ανήκουν σε εθνικές μειονότητες, ιδίως εις βάρος των αιτούντων άσυλο[semigr ] ζητεί από τα κράτη μέλη να αντιδρούν αποτελεσματικά μόλις λαμβάνουν γνώση μιας τέτοιας κατάστασης[semigr ]

Δικαίωμα στο γάμο, σε άλλη μορφή συμβίωσης και την οικογένεια και δικαιώματα του παιδιού

93. αποδίδει πρωταρχική σημασία στην προστασία της οικογένειας - είτε αυτή είναι επισήμως ανεγνωρισμένη είτε υπάρχει εκ των πραγμάτων - και ανησυχεί με τις πρωτοβουλίες εκείνες που αποβλέπουν στον περιορισμό του δικαιώματος οικογενειακής επανένωσης, ζητεί δε να δοθεί μεγαλύτερη προσοχή στην προστασία των παιδιών και των νέων[semigr ]

94. ζητεί να ενταθούν τα μέτρα για την προστασία των παιδιών από τη σεξουαλική κακοποίηση και τη βία[semigr ]

95. πιστεύει ότι όλα τα παιδιά πρέπει να έχουν δικαίωμα σε μια ολοκληρωμένη παιδεία, και ζητεί από τα κράτη μέλη να προλαμβάνουν τον πρόωρο τερματισμό της σχολικής φοίτησης[semigr ]

96. επαναλαμβάνει ότι κάθε παιδί θα έπρεπε να έχει το δικαίωμα στην κατάλληλη υγιειονομική περίθαλψη και σε υγιεινή στέγη, υγιεινή διατροφή και ένα μη μολυσμένο περιβάλλον[semigr ]

97. ζητεί από τα κράτη μέλη να ποινικοποιήσουν τη σωματεμπορία και την κακομεταχείριση ανηλίκων που διαπράττουν πολίτες τους στο εξωτερικό (σεξουαλικός τουρισμός), όπως ακριβώς θα συνέβαινε εάν βρίσκονταν στη χώρα τους[semigr ]

98. εκφράζει την ανησυχία του διότι ακόμη και σήμερα, σε ορισμένα κράτη της Ευρωπαϊκής Ένωσης, ανακαλύφθηκαν περιπτώσεις οικονομικής εκμετάλλευσης των παιδιών και της παιδικής εργασίας[semigr ]

ΙΙ. ΟΙΚΟΝΟΜΙΚΑ, ΚΟΙΝΩΝΙΚΑ ΚΑΙ ΠΟΛΙΤΙΣΤΙΚΑ ΔΙΚΑΙΩΜΑΤΑ[semigr ] ΠΕΡΙΒΑΛΛΟΝ

Δικαίωμα στην εκπαίδευση

99. φρονεί ότι η βασική εκπαίδευση αποτελεί δικαίωμα το οποίο δεν πρέπει να εξυπηρετεί τα οικονομικά συμφέροντα, αλλά την ανάπτυξη της προσωπικότητας του ατόμου και γι' αυτό πρέπει να είναι ελεύθερη, δωρεάν και γενικευμένη[semigr ] για το σκοπό αυτό καλεί τα κράτη μέλη να εφαρμόσουν ιδιαίτερα μέτρα ώστε το θεμελιώδες δικαίωμα για εκπαίδευση των παιδιών να καταστεί επίσης δυνατό τόσο για τα παιδιά των ατόμων που έχουν υποβάλει αίτηση ασύλου όσο και για αυτά των προσφύγων[semigr ]

100. φρονεί ότι το δικαίωμα για επιλογή εκπαιδευτικού συστήματος είναι δικαίωμα συνυφασμένο με το δικαίωμα στη μόρφωση (σε όλη την επικράτεια της Ευρωπαϊκής Ένωσης)[semigr ]

101. επαναλαμβάνει και πάλι την άποψή του ότι η εκπαίδευση και η κατάρτιση είναι δικαιώματα που ισχύουν καθ' όλη τη διάρκεια της ζωής του ατόμου[semigr ]

Φτώχεια και δικαιώματα οικονομικού, κοινωνικού και πολιτιστικού χαρακτήρα

102. υπογραμμίζει ότι η φτώχεια και ο κοινωνικός αποκλεισμός απαιτούν ειδικά μέτρα σε κοινωνικό, οικονομικό και πολιτιστικό επίπεδο[semigr ]

103. καλεί τα θεσμικά όργανα της Κοινότητας και τα κράτη μέλη να θεσπίσουν αποτελεσματική πολιτική για την καταπολέμηση της φτώχειας και να λάβουν τα απαραίτητα μέτρα στον εν λόγω τομέα με στόχο τη δραστική μείωση των μειονεκτούντων ατόμων στην Ευρωπαϊκή Ένωση[semigr ]

104. επισημαίνει ότι οι γυναίκες αντιπροσωπεύουν το 70% των φτωχών, τόσο σε διεθνές όσο και σε ευρωπαϊκό επίπεδο, και ότι πρέπει να καταβληθεί ιδιαίτερη προσπάθεια για τον σεβασμό και την ανάπτυξη των κοινωνικών και οικονομικών δικαιωμάτων τους[semigr ]

105. συνιστά να ενσωματωθούν στη Συνθήκη της ΕΕ, με την ευκαιρία της Διακοινοβουλευτικής Διάσκεψης του 1996, το πρωτόκολλο και η Συμφωνία περί της Κοινωνικής Πολιτικής καθώς και ο Καταστατικός Χάρτης των Θεμελιωδών Κοινωνικών Δικαιωμάτων, η δε ΕΕ να προσχωρήσει στον Κοινωνικό Χάρτη του Συμβουλίου της Ευρώπης[semigr ]

106. θεωρεί την εργασία ως θεμελιώδη αρχή για όλους τους ευρωπαίους πολίτες όπως έχει θεσπιστεί με διάφορα πρωτόκολλα της Ένωσης και καλεί την Επιτροπή να εφαρμόσει ακριβώς το Λευκό Βιβλίο για την Ανάπτυξη, τον Ανταγωνισμό και την Απασχόληση ώστε να επιτραπεί η υλοποίηση της αρχής αυτής[semigr ]

107. καλεί την Επιτροπή να περιλάβει σε όλες τις κοινοτικές πολιτικές την υποχρέωση εκπόνησης κατάλληλων μέτρων για την αντιμετώπιση της ανεργίας στην Ένωση[semigr ]

108. καλεί τα κράτη μέλη να καθιερώσουν οριστικώς ως δικαίωμα για όλους τους πολίτες της Ένωσης τον Κοινοτικό Χάρτη θεμελιωδών κοινωνικών δικαιωμάτων των εργαζομένων, που ονομάστηκε Κοινωνικός Χάρτης και εγκρίθηκε το Δεκέμβριο του 1989 στο Στρασβούργο[semigr ]

109. απαιτεί από εκείνα τα κράτη μέλη που δεν το έχουν ακόμη πράξει να προσχωρήσουν στο πρωτόκολλο και στη συμφωνία που έχει επισυναφθεί στη Συνθήκη για την εφαρμογή του Κοινωνικού Χάρτη και την προώθηση του κοινωνικού διαλόγου[semigr ]

110. καλεί τα κράτη μέλη να μεριμνήσουν ώστε στις εθνικές τους νομοθεσίες να θεσπιστούν οι ελάχιστες εγγυήσεις εφαρμογής των οικονομικών και κοινωνικών δικαιωμάτων και ιδιαίτερα το θεμελιώδες δικαίωμα στην εργασία τα συνδικαλιστικά και τα συνταξιοδοτικά δικαιώματα[semigr ]

111. καλεί τα κράτη μέλη να εφαρμόσουν τις συστάσεις του Συμβουλίου του Έσσεν σχετικά με τη βελτίωση της κατάστασης της απασχόλησης και να δώσουν προτεραιότητα στην αποτελεσματική πρόοδο των κοινοτικών πρωτοβουλιών που ευνοούν τη δημιουργία θέσεων εργασίας όπως είναι τα προγράμματα EMPLOYMENT, ΜΜΕ, ADAPT κλπ. και θα επιτρέψουν στους εργαζόμενους να προσαρμοστούν στις διαρθρωτικές αλλαγές των επιχειρήσεων[semigr ]

112. ζητεί να εκπονηθεί οδηγία κατά της σεξουαλικής παρενόχλησης στο χώρο εργασίας[semigr ]

113. επαναλαμβάνει το δικαίωμα ενημέρωσης των εργαζομένων όσον αφορά την οικονομική κατάσταση της επιχειρήσεως όπου απασχολούνται[semigr ]

114. εκφράζει την ικανοποίησή του για τη δημοσίευση της Οδηγίας 94/45/ΕΚ σχετικά με τη θέσπιση ευρωπαϊκής επιτροπής επιχειρήσεων ((ΕΕ L 254 της 30.09.1994, σελ. 64))[semigr ]

115. καλεί την Επιτροπή και τα κράτη μέλη να θεσπίσουν ως προτεραιότητα τη δημιουργία θέσεων εργασίας στο πλαίσιο παρεμβάσεων των Διαρθρωτικών Ταμείων και του Ταμείου Συνοχής[semigr ]

116. φρονεί ότι είναι σημαντικό να αποδοθεί μεγαλύτερη σημασία στο ρόλο του πολιτισμού για τη δημιουργία θέσεων εργασίας και να συμπεριληφθεί ο πολιτιστικός τομέας στις αναπτυξιακές στρατηγικές[semigr ] η διαδικασία αυτή δεν πρέπει να περιορίζεται μόνο στην διατήρηση της πολιτιστικής κληρονομιάς, αλλά να αφορά όλες τις επενδύσεις τις σχετικές με τον πολιτιστικό και οπτικοακουστικό τομέα[semigr ]

117. ζητεί από την Επιτροπή να διεξαγάγει μελέτη, επί τη βάσει του άρθρου 128, παράγραφος 4, στην οποία να αναλύεται η σημασία που έχουν οι διάφορες πολιτικές της Ένωσης για την πολιτιστική ποικιλομορφία και τις δυνατότητες πολιτιστικής έκφρασης, όπως ζητήθηκε στο προαναφερθέν ψήφισμά του της 12ης Απριλίου 1989[semigr ]

118. ζητεί από τα κράτη μέλη να αναγνωρίσουν και να προωθήσουν τις περιφερειακές τους γλώσσες κυρίως στον τομέα της εκπαίδευσης, των μέσων ενημέρωσης και των σχέσεων μεταξύ πολιτών και διοικητικών αρχών και να υποστηρίξουν το συμπληρωματικό πρωτόκολλο που προσαρτάται στη Σύμβαση του Συμβουλίου της Ευρώπης για τα δικαιώματα του ανθρώπου σχετικά με το θέμα αυτό[semigr ]

119. ζητεί από την Επιτροπή και τα κράτη μέλη να λάβουν ή να προωθήσουν μέτρα που να σέβονται την πολιτιστική ταυτότητα των μειονοτήτων και των αιτούντων άσυλο και να διασφαλίσουν τη δυνατότητα των ομάδων αυτών να μην χάσουν την επαφή με τη μητρική τους γλώσσα και τον πολιτισμό τους, προσφέροντάς τους τα κατάλληλα μέσα προσέγγισης και ταυτόχρονα τη δυνατότητα προσαρμογής στη γλώσσα και τον πολιτισμό της νέας τους πατρίδας[semigr ]

120. ζητεί από την Επιτροπή να αναλάβει δράσεις για την ευαισθητοποίηση των Ευρωπαίων νέων σε παρόμοια θέματα ανθρωπίνων δικαιωμάτων στα διάφορα κράτη μέλη[semigr ]

Δικαίωμα στη προστασία του περιβάλλοντος

121. τονίζει το δικαίωμα της διαβίωσης σε ένα περιβάλλον χωρίς ρύπανση και υπογραμμίζει ότι οι σημερινές γενιές έχουν το καθήκον να παραδώσουν ένα καθαρό περιβάλλον στις επόμενες γενιές[semigr ]

122. φρονεί ότι η Ένωση και τα κράτη μέλη πρέπει να εφαρμόσουν κατάλληλη πολιτική προστασίας του περιβάλλοντος δεδομένου ότι αυτό αποτελεί θεμελιώδη προϋπόθεση για την επίτευξη της ευημερίας[semigr ]

123. υπενθυμίζει τη νομολογία του Δικαστηρίου των Ευρωπαϊκών Κοινοτήτων η οποία θεωρεί την προστασία του περιβάλλοντος ως έναν από τους ουσιαστικούς στόχους της Ένωσης[semigr ]

124. επαναλαμβάνει ότι είναι αλληλένδετο το δικαιώμα της προστασίας του περιβάλλοντος με την προστασία της υγείας και απαιτεί από τα κράτη μέλη να εφαρμόσουν και να μεταφέρουν στο εθνικό τους δίκαιο τις κοινοτικές Οδηγίες για το περιβάλλον[semigr ]

125. ζητεί από τα κράτη μέλη να εκδώσουν νομοθεσίες και μέτρα που θα τους επιτρέπουν να ασκούν δίωξη κατά των ενόχων ή συνενόχων εγκλημάτων κατά της ανθρωπότητας που βρίσκονται στο έδαφός τους, να τους παραπέμπουν ενώπιον των εθνικών δικαστηρίων και να συνεργάζονται με τα διεθνή ποινικά δικαστήρια για την πρώην Γιουγκοσλαβία και τη Ρουάντα[semigr ]

126. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, και τις κυβερνήσεις και τα κοινοβούλια των κρατών μελών, καθώς και των κρατών που έχουν ήδη ζητήσει επισήμως την ένταξή τους στην Ευρωπαϊκή Κοινότητα.